google/wiki40b huggingface dataset:
Ναχαγιέ Ούζιτσε

Το Ναχαγιέ Ούζιτσκα ή Ούζιτσε (σερβικά : Ужичка нахија) ήταν Ναχαγιέ - επαρχία της Οθωμανικής Αυτοκρατορίας και του Πριγκιπάτου της Σερβίας που δημιουργήθηκε με την διοικητική διαίρεση του 1819 και διατηρήθηκε έως το 1833 όπου καταργήθηκε.
Η περιοχή κατακτήθηκε από τους Οθωμανούς το 1459 όταν και καταλύθηκε το Δεσποτάτο της Σερβίας. Μέχρι τα τέλη του 15ου αιώνα ανήκε στο Καντιλούκ της Μπρέβνικ όταν και δημιουργήθηκε το Καντιλούκ του Ούζιτσε και το Ναχαγιέ του Ούζιτσε το οποίο διοικητικά ανήκε στο Σαντζάκι του Σμεντέρεβο και αυτό αρχικά στο Βιλαέτι της Ρούμελης έπειτα από το 1551 στο Βιλαέτι της Βούδα. Τον 14ο αιώνα η περιοχή αναφέρεται με 200 περίπου χωριά ενώ το 1572 ήταν περίπου 130. Από Οθωμανικό κατάλογο φαίνεται κύρια ασχολία των κατοίκων η γεωργία και στην αγορά της Βούδα πωλούνταν δέρματα ζώων από το ναχαγιέ. Σε οθωμανική απογραφή τον 16ο αιώνα είχε 200 χωριά περίπου 17.000 κατοίκους, 3.650 σπίτια χριστιανών, και 68 σπίτια μουσουλμάνων.
Το 1819 όταν το Πριγκιπάτο της Σερβίας αυτονομήθηκε το ναχαγιέ παρέμεινε διοικητική διαίρεση έως το 1833 με 2 Κνεζίνες και 120 χωριά. Έδρα του ήταν η πόλη Ούζιτσε, το 1809 διοικητής του ναχαγιέ ήταν ο Βασίλιγιε Τζόβιτς.
1752 Βαν Χερκ

Φυσικά χαρακτηριστικά

Τα φυσικά χαρακτηριστικά του Βαν Χερκ είναι άγνωστα.
1220 Κρόκος

Φυσικά χαρακτηριστικά

Η μέση διάμετρος του Κρόκου εκτιμάται σε 19,6 χιλιόμετρα. O φασματικός τύπος του είναι άγνωστος, ενώ το γεωμετρικό άλβεδό του είναι 0,093. Ο Κρόκος περιστρέφεται πιθανώς γύρω από τον εαυτό του μία φορά κάθε 737 ώρες (30 ημέρες και 17 ώρες) — ίσως η βραδύτερη περιστροφή για αστεροειδή της Κύριας Ζώνης.
Ακ-Τσαμπούου (Επαρχία Νοοκάτ)

Πληθυσμός

Σύμφωνα με την απογραφή του 2009, ο πληθυσμός του χωριού ανερχόταν στα 425 άτομα.
Τα Φώτα που Σβήνουν

Βιογραφία

Το συγκρότημα δημιουργήθηκε το 1996 και αρχικά λεγόταν "Αρχαιοκάπουλοι".
Το καλοκαίρι του 1997 υπέγραψαν συμβόλαιο με την δισκογραφική εταιρεία Warner.
Τον Ιούνιο του 1998 μπαίνουν στο studio. Οι ηχογραφήσεις ολοκληρώνονται το Φεβρουάριο του 1999 και τον Μάιο κυκλοφορεί το album, με τίτλο το όνομά τους.
Στη συνέχεια συνεργάστηκαν με καλλιτέχνες όπως ο Μανώλης Φάμελλος, οι Ενδελέχεια, ο Μιλτιάδης Πασχαλίδης, ο Νίκος Ζιώγαλας, οι Active Member, οι Ονειροπαγίδα, τα Υπόγεια Ρεύματα.
Το συγκρότημα σταμάτησε να δραστηριοποιείται το 2001.
2205 Γκλίνκα

Φυσικά χαρακτηριστικά

Τα φυσικά χαρακτηριστικά του Γκλίνκα είναι άγνωστα.
Διοργανώσεις Ε.Π.Σ. Πρέβεζας-Λευκάδας 2019–20

Για την περίοδο 2019–20, η Ένωση Ποδοσφαιρικών Σωματείων Πρέβεζας-Λευκάδας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικώνδιοργανώσεων, του πρωταθλήματος και του κυπέλλου, στους νομούς Πρέβεζας και Λευκάδας, καθώς και τμήμα του νομού Αιτωλοακαρνανίας που ανήκουν στη δικαιοδοσία της.
Η πρωταθλήτρια ομάδα της ΕΠΣ Πρέβεζας-Λευκάδας κερδίζει την άνοδο στη Γ΄ Εθνική ερασιτεχνική κατηγορία.
Η ομάδα που ανακηρύσσεται κυπελλούχος ΕΠΣ Πρέβεζας-Λευκάδας, αποκτά το δικαίωμα συμμετοχής στο Κύπελλο Ελλάδας της επόμενης περιόδου.

Α Κατηγορία

Το πρωτάθλημα διεξάγεται με 15 ομάδες.Μετά το τέλος της κανονικής διάρκειας, διεξάγονται αγώνες Play Off για την ανάδειξη του πρωταθλητή εφόσον η διαφορά πρώτου και δεύτερου είναι μέχρι 4 βαθμοί.Ο αριθμός των ομάδων που θα υποβιβαστούν εξαρτάται από τον αριθμό των ομάδων της ένωσης που θα υποβιβαστούν από την Γ εθνική.
Ο ΑΟ Καρυάς μετά από προβλήματα δήλωσε συμμετοχή στην Β ερασιτεχνική αντί της πρώτης που δικαιούταν.Το ίδιο έκανε και η Αναγέννηση Αχερουσίας που κατέκτησε την άνοδο την προηγούμενη χρονιά.Αντίθετα ανέβηκε από την Β ερασιτεχνική η Θύελλα Σινώπης σαν επιλαχούσα.

Β Κατηγορία

Τρεις συνολικά ομάδες ανεβαίνουν κατηγορία , οι 2 πρωταθλήτριες των ομίλων και μια τρίτη ομάδα που θα προκύψει από μπαράζ μεταξύ των δεύτερων.

Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Πρέβεζας-Λευκάδας.

Α φάση

Οι αγώνες έγιναν 14 και 15 Σεπτεμβρίου 2019.
ΕΑΣ Οδυσσέας Νυδρίου-Πανλευκάδιος ΑΣ-Κ 0-1
ΠΕΑΣ Κατούνας-ΑΕ Φορτούνα Βαλανιδοράχης 1-1 (1-3 παρ.)
ΑΟ Παλαίρου-ΠΑΣ Θύελλα 2015 2-3
ΠΑΣ Δόξα Ωρωπού-ΑΕ Πρέβεζας 4-3
Εθνικός Φιλιππιάδας-Θύελλα Σινώπης 6-1
ΠΑΣ Σφακιώτες-Θρίαμβος Λούρου 2-2 (2-2 παρ. 2-4 πεν.)
Κεραυνός Θεσπρωτικού-ΑΕ Νέας Σαμψούντας 1-1 (1-2 παρ.)
Απόλλων Πάργας-ΠΑΣ Αμβρακικός Βόνιτσας 1-1 (1-1 παρ. 3-5 πεν.)
Χωρίς αγώνα:ΑΟΝ Τηλυκράτης Λευκάδας 2014,ΠΑΣ Αχέρων Καναλακίου,ΠΑΣ Πρέβεζα 2016,ΑΟ Καρυάς,ΑΟ Μύτικα,ΑΟ Πλαγιάς,Ερμής Καναλίου,ΠΑΕ Λευκάτας 2000 (παραιτήθηκε από κλήρωση-Κύπελλο)

Β φάση

Οι αγώνες έγιναν στις 9 και 16 Οκτωβρίου 2019
ΠΑΣ Πρέβεζα 2016-ΠΑΣ Αχέρων Καναλακίου 0-0 (1-1 παρ. 3-4 πεν.)
ΠΑΣ Δόξα Ωρωπού-Θρίαμβος Λούρου 0-5
ΠΑΣ Θύελλα 2015-ΑΟΝ Τηλυκράτης Λευκάδας 2014 1-2
ΑΟ Πλαγιάς-Πανλευκάδιος ΑΣ-Κ 0-1
Ερμής Καναλίου-ΠΑΣ Αμβρακικός Βόνιτσας 0-4
Εθνικός Φιλιππιάδας-ΑΕ Φορτούνα Βαλανιδοράχης 2-0
ΑΟ Μύτικα-ΑΟ Καρυάς 1-2
ΠΑΕ Λευκάτας 2000-ΑΕ Νέας Σαμψούντας 0-3 αα

Σούπερ Καπ

Στο θεσμό του σούπερ καπ συμμετέχουν η εκάστοτε πρωταθλήτρια και κυπελλούχος της προηγούμενης περιόδου της Ε.Π.Σ. Πρέβεζας-Λευκάδας.Ο αγώνας έγινε στις 7 Σεπτεμβρίου 2019 στο γήπεδο Μοναστηρακίου.
ΠΑΣ Πρέβεζα 2016-ΑΟΝ Τηλυκράτης Λευκάδας 2014 3-1
Ποκίστα Αιτωλοακαρνανίας

Γεωγραφία - Ιστορία

Η Ποκίστα είναι κτισμένη μέσα σε χαράδρα, σε κατωφερικό έδαφος, στις νοτιοδυτικές πλαγιές του όρους Καλπάκι. Το χωριό βρίσκεται στον επαρχιακό δρόμο Ναυπάκτου - Πλατάνου - Ψηλός Σταυρός, ανάμεσα στα χωριά Δορβιτσιά, Σίμος, Πλάτανος και απέχει 32 χλμ. βόρεια από την Ναύπακτο. 
Το παλιό όνομα του χωριού συναντάται γραμμένο Πωκίστα και έτσι το καταγράφει ο  Γάλλος περιηγητής Φρανσουά Πουκεβίλ αναφέροντάς την μεταξύ των χωριών της περιοχής Κραβάρων και καταγράφοντάς την να κατοικείται από 15 οικογένειες. Το 1912 συστάθηκε κοινότητα Πωκίστας, ενώ το 1940 το όνομα διορθώθηκε σε Ποκίστα. Το όνομα της σύμφωνα με ορισμένους έχει σχέση με τον "πόκο", δηλαδή το μαλλί από το κούρεμα των προβάτων, ενώ με άλλους ότι προέρχεται από τη λέξη "ποτίστα", δηλαδή "ποτίστρα" που αφθονούσαν στη περιοχή λόγω των πολλών πηγών της περιοχής. Το χωριό ήταν παλαιότερα στη θέση "Παλιοχώρι".
Κλάους Έμπνερ

Βιογραφία

Τη δεκαετία του 1980 σπούδασε ρωμανική και γερμανική φιλολογία, όπως και μεταφραστική θεωρία στο Πανεπιστήμιο της Βιέννης. Συγχρόνως εργαζόταν για φιλολογικό σύλλογο και φιλολογικό περιοδικό της πρωτεύουσας. Αφού αποφοίτησε εργάστηκε ως μεταφραστής, διοργάνωσε σεμινάρια γλώσσας και επίσης εργάστηκε στα πλαίσια διάφορων προγραμμάτων κατάρτισης στον τομέα της πληροφορικής. Τη δεκαετία του 1990 έγραψε διάφορα βιβλία και άρθρα με αντικείμενο λογισμικά και δίκτυα.
Στα φοιτητικά του χρόνια και μετά δημιούργησε διάφορα λογοτεχνικά κείμενα, λυρική ποίηση, και ραδιοφωνικές αποδόσεις φιλολογικών έργων. Δημοσίευσε τα έργα του αυτά κυρίως συνήθως σε φιλολογικά και πολιτιστικά περιοδικά. Μερικά από τα ποιήματά του τα γράφει στην καταλανική γλώσσα. 
Ο Κλάους Έμπνερ ζει και εργάζεται στη Βιέννη, και είναι μέλος των ομίλων συγγραφέων Grazer Autorenversammlung (GAV) και Österreichischer Schriftstellerverband (ÖSV).
Διοργανώσεις Ε.Π.Σ. Χαλκιδικής 2017–18

Β΄ Κατηγορία

Σε 2 ομίλους των 14 ομάδων διεξήχθη το πρωτάθλημα της Β΄ Κατηγορίας.
Την άνοδο κέρδισαν 5 συνολικά ομάδες, οι δυο πρώτες κάθε ομίλου και η νικήτρια αγώνα κατάταξης μεταξύ των 3ων.
Προτεραιότητα πράξεων

Διαφορετικές ερμηνείες

Υπάρχουν περιπτώσεις στις οποίες διαφορετικές εφαρμογές της προτεραιότητας χρησιμοποιούν διαφορετικές συμβάσεις για τη χρήση του τελεστή αρνητικού αριθμού − (συνήθως διαβάζεται «πλην»). Στα μαθηματικά, η έκφραση −3² ερμηνεύεται ως −(3²) = −9 αλλά σε μερικές εφαρμογές (για παράδειγμα στο Microsoft Excel) και σε μερικές γλώσσες προγραμματισμού (για παράδειγμα στη γλώσσα bc), ο τελεστής έχει ψηλότερη προτεραιότητα από τη δύναμη. Επομένως σε εκείνες τις περιπτώσεις το −3² ερμηνεύεται ως (−3)² = 9.
Παρόμοια ασάφεια προκύπτει κατά τη χρήση της καθέτου («/»). Η σειρά χαρακτήρων "1/2x" κατά τις πιο πάνω συμβάσεις ερμηνεύεται ως (1/2)x, ενώ μια άλλη ερμηνεία θα μπορούσε να είναι 1/(2x). Και στις δύο αυτές περιπτώσεις, η χρήση των παρενθέσεων μπορεί να αποσαφηνίσει την προτεραιότητα τέλεσης των πράξεων.

Γλώσσες προγραμματισμού

Οι περισσότερες γλώσσες προγραμματισμού χρησιμοποιούν την πρότυπη προτεραιότητα για τους μαθηματικούς τελεστές, και προσθέτουν σε αυτήν τις δικές τους συμβάσεις για τους επιπλέον τελεστές που προσφέρει η κάθε γλώσσα. Εξαίρεση αποτελούν οι γλώσσες APL και Smalltalk, στις οποίες η προτεραιότητα είναι απλά η σειρά στην οποία γράφονται οι τελεστές (δεξιά προς αριστερά, και αριστερά προς δεξιά, αντίστοιχα).
Στην γλώσσα C, και σε μερικές ακόμα που έχουν κληρονομήσει την προτεραιότητα τελεστών της C (όπως οι C++, Perl και PHP), η προτεραιότητα αλλάζει από δεξιά προς αριστερά και από αριστερά προς δεξιά για διαφορετικούς τελεστές, κάτι το οποίο ο ίδιος ο δημιουργός της C χαρακτήρισε μη ικανοποιητικό.
1004 Μπελοπόλσκυα

Φυσικά χαρακτηριστικά

Η μέση διάμετρος της Μπελοπόλσκυας εκτιμάται σε 71,60 χιλιόμετρα. O φασματικός τύπος της είναι άγνωστος, ενώ το άλβεδό της είναι 0,035. Είναι άγνωστο αν και με ποια περίοδο περιστρέφεται η Μπελοπόλσκυα γύρω από τον εαυτό της.
325 Χαϊδελβέργη

Φυσικά χαρακτηριστικά

Η μέση διάμετρος της Χαϊδελβέργης υπολογίσθηκε σε 75,7 χιλιόμετρα, ενώ η μάζα της εκτιμάται σε 455 τρισεκατομμύρια τόνους για μέση πυκνότητα 2 gr/cm³. Ο φασματικός της τύπος είναι M (μεταλλικός) και το άλβεδό της είναι 0,1765 (από δεδομένα του IRAS). Η Χαϊδελβέργη περιστρέφεται γύρω από τον εαυτό της μία φορά κάθε 6 ώρες και 44 λεπτά. Η μέση θερμοκρασία στην επιφάνειά της εκτιμάται σε 120 περίπου βαθμούς Κελσίου κάτω από το μηδέν.
Ντομινίκ ντε Βιλπέν

Πολιτική καριέρα

Γεννήθηκε στο Ραμπάτ του Μαρόκου, στις 14 Νοεμβρίου 1953. Το 2002 στην κυβέρνηση Ραφαρέν διορίστηκε Υπουργός Εξωτερικών και στη συνέχεια έγινε Υπουργός Εσωτερικών. Λίγο μετά τις προεδρικές εκλογές του 2007, στις 15 Μαΐου, ο ντε Βιλπέν παραιτήθηκε από την πρωθυπουργία.
Κατηγορήθηκε για συνωμοσία με σκοπό την πλήξη του υποψηφίου για τις προεδρικές εκλογές του 2007 Νικολά Σαρκοζί, ο οποίος εξελέγη τελικά πρόεδρος. Ο ντε Βιλπέν απαλλάχθηκε από όλες τις κατηγορίες στις 28 Ιανουαρίου 2010.
Μάχη του Ιαξάρτη

Η τοποθεσία της μάχης

H τοποθεσία της μάχης βρίσκεται κοντά στα σημερινά σύνορα των χωρών Ουζμπεκιστάν, Τατζικιστάν, Καζακστάν και Κιργιστάν, από τις οποίες διέρχεται ο Ιαξάρτης ποταμός (Συρ Ντάρια). Η ακριβής τοποθεσία είναι στα βόρεια του γεωγραφικού διαμερίσματος Αντιτζάν (Andijan District), νοτιοδυτικά της σημερινής πρωτεύουσας του Ουζμπεκιστάν, Τασκένδης, και βορειοανατολικά της πόλης Χοτζάντ του Τατζικιστάν.

Πριν τη μάχη

Στα μέσα του 329 π.Χ. ο Μέγας Αλέξανδρος κινήθηκε βόρεια της Σαμαρκάνδης (Μαράκανδα) για να αντιμετωπίσει τους Σκύθες που έκαναν συχνές επιδρομές στη Σογδιανή. Ο Αλέξανδρος πήρε αυτή την απόφαση για να διαφυλάξει τα νώτα της αυτοκρατορίας του από μελλοντικές επιδρομές νομάδων από το βορρά και την ανατολή. Η απόφαση αυτή εμπεριείχε ρίσκα, καθώς ήταν γνωστό στους Έλληνες ότι ο μόνος βασιλιάς που είχε περάσει τον Ιαξάρτη από τα νότια, ο Κύρος ο Μέγας της Περσίας, είχε σκοτωθεί στη μάχη με τους Σκύθες, και ότι οι αχανείς έρημοι πέραν του ποταμού ήταν αδιάβατες. Παρ' όλα αυτά ο Αλέξανδρος υπολόγισε ότι ο κίνδυνος των σκυθικών επιδρομών ήταν πολύ σημαντικός για να μείνει αναπάντητος. Τον Αυγουστο του 329 π.Χ. ο Αλέξανδρος έχτισε στη νότια όχθη του Ιαξάρτη την Αλεξάνδρεια την Εσχάτη, που αποτέλεσε το βορειοανατολικότερο σημείο της αυτοκρατορίας του.

Η μάχη

Ο Αλέξανδρος πέρασε τον Ιαξάρτη τον Οκτώβριο του 329 π.Χ. και χάρη στη γρήγορη διάβαση του ποταμού κατόρθωσε να υποχρεώσει σε μάχη τους Σκύθες νομάδες, που είχαν τη φήμη στρατού που μπορούσε διαρκώς να αποφεύγει τη μάχη και να υποχωρεί στο άγνωστο - για τον αντίπαλο - εσωτερικό. Οι Μακεδόνες ήρθαν αντιμέτωποι με στρατό 15.000 Σκυθών, που οι περισσότεροι ήταν έφιπποι τοξότες. Στη μάχη, η αριστερή πλευρά των Μακεδόνων απώθησε τη δεξιά των αντιπάλων, ενώ η μακεδονική δεξιά πλευρά, που αντιμετώπιζε τον κύριο όγκο των Σκυθών, υποχώρησε σκόπιμα, για να αποκόψει το αντίπαλο άκρο από το κέντρο, στην κλασική μακεδονική τακτική «σφύρας και άκμονος». Σε μια από τις συγκρούσεις σκοτώθηκε ο αρχηγός των Σκυθών Σατράκης, και μετά από αυτό οι Σκύθες υποχώρησαν άτακτα, με αποτέλεσμα οι Μακεδόνες να σκοτώσουν 1.000, ενώ συνέλαβαν 150 αιχμαλώτους και 1.800 άλογα.

Μετά τη μάχη

Παρά τη νίκη του, ο Αλέξανδρος δεν προχώρησε στην αχανή άγνωστη έκταση βόρεια του Ιαξάρτη, που καλυπτόταν από άγονες στέππες και ερήμους. Ο Μακεδόνας βασιλιάς απελευθέρωσε όλους τους Σκύθες αιχμαλώτους, και αυτή η πολιτική είχε τα επιθυμητά αποτελέσματα: οι νομάδες δεν επανέλαβαν τις επιδρομές. Μετέπειτα, πολλοί έφιπποι τοξότες από τα βόρεια της αυτοκρατορίας στρατολογήθηκαν από τον Αλέξανδρο και η παρουσία τους έπαιξε σημαντικό ρόλο στην εκστρατεία κατά της Ινδίας, κυρίως στη μάχη του Υδάσπη.
Σέρφινγκ

Ολυμπιακοί Αγώνες

Στις 3 Αυγούστου 2016, ανακοινώθηκε από την Διεθνή Ολυμπιακή Επιτροπή, ότι το σερφ θα συμπεριληφθεί ως ολυμπιακό άθλημα για πρώτη φορά στους Ολυμπιακούς Αγώνες που θα διεξαχθούν στο Τόκυο το 2020.

Ασία

Η Ινδονησία θεωρείται προορισμός με πολύ μεγάλη παράδοση και σημαντικές υποδομές στο σερφινγκ. Η Σρι Λάνκα επίσης είναι ένας ανερχόμενος προορισμός, με αξιόπιστο κυματισμό και υποδομές για την υποδοχή σέρφερς.

Αμερική

Η Χαβάη, η Βραζιλία, η Καλιφόρνια των Η.Π.Α. και η Κόστα Ρίκα είναι από τους δημοφιλέστερους προορισμούς στην Αμερική για την εξάσκηση στο σέρφινγκ.

Αφρική

Το Μαρόκο και η Νότια Αφρική θεωρούνται οι σημαντικότεροι προορισμοί στην αφρικανική ήπειρο για σέρφινγκ.

Ευρώπη

Η Γαλλία και η Πορτογαλία είναι οι σημαντικότεροι προορισμοί στην Ευρώπη. Στην Γαλλία διεξήχθη το 2017 το παγκόσμιο πρωτάθλημα σέρφινγκ. Δημοφιλείς προορισμοί στους οποίους μπορεί κάποιος να εξασκηθεί στο Σέρφινγκ στην Ελλάδα είναι η Μεσακτή στην Ικαρία, η Κολυμπήθρα στην Τήνο, η Κρήτη, η  Βουλιαγμένη Αττικής, ο  Λαγκούβαρδος στην Πελοπόννησο, η  Ασπροβάλτα στην Θεσσαλονίκη,η Πάργα, η Πρέβεζα και η Ζαχάρω Ηλείας 
Σχολές εκμάθησης σερφ στην Ελλάδα υπάρχουν στην Τήνο, στην Ικαρία, στην Σαντορίνη, στα Χανιά της Κρήτης, στην Λήμνο, στον  Λαγκούβαρδο της Πελοποννήσου, , στην Πύλο της Μεσσηνίας και στην Γλυφάδα Αττικής.

Ωκεανία

Η Αυστραλία θεωρείται το προπύργιο του σέρφινγκ με μακραίωνη παράδοση, εξαιρετικές υποδομές και σημαντικότατους προορισμούς για την εξάσκηση του αθλήματος. Τα Νησιά Φίτζι είναι επίσης ένας πολύ σημαντικός προορισμός για την εκμάθηση σέρφινγκ.

Αθλητές

Ο Κέλι Σλέιτερ, ο οποίος έχει κατακτήσει 11 παγκόσμια πρωταθλήματα, θεωρείται ευρέως ως ο καλύτερος σέρφερ όλων των εποχών
Χριστιανός του Νασσάου-Ντίλενμπουργκ

Βιογραφία

Γεννήθηκε στο κάστρο του Ντίλενμπουργκ και ήταν ο δευτερότοκος γιος του Ερρίκου πρίγκιπα του Νασσάου-Ντίλενμπουργκ και της Δωροθέας-Ελισάβετ, κόρης του Γεωργίου Γ΄ δούκα του Μπρηγκ. Μεγαλύτερος αδελφός του ήταν Γουλιέλμος Β΄.
Τον πατέρα του, που απεβίωσε το 1701, διαδέχθηκε ο Γουλιέλμος Β΄, ο οποίος ανέλαβε τη μόρφωση του 13ετούς Χριστιανού. Εστάλη με τον παιδαγωγό της Αυλής (hofmeister) Γκούσταβ φον Μόλτκε στο Λάιντεν, όπου ο Χριστιανός σπούδασε μαθηματικά με ενθουσιασμό στο εκεί Πανεπιστήμιο. Το 1708 εισήλθε στον Ολλανδικό στρατό ως ταγματάρχης και το 1711 προήχθη σε συνταγματάρχη. Διακρίθηκε στον Πόλεμο για την Ισπανική Διαδοχή κατά των Γάλλων. Με την συνθήκη της Ουτρέχτης το 1713 επέστρεψε στη Γερμανία και εγκαταστάθηκε στο Χάνταμαρ: ο 2ος εξάδελφος του πάππου του, ο Φραγκίσκος-Αλέξανδρος πρίγκιπας του Νασσάου-Χάνταμαρ απεβίωσε και ο Χριστιανός ήταν κληρονόμος μαζί με άλλους δύο του Οίκου του, των κλάδων Ζήγκεν και Ντητς.
Το 1724 ο Γουλιέλμος Β΄ απεβίωσε χωρίς άρρενα (επιζόντα) τέκνα και ο Χριστιανός τον διαδέχθηκε στο Ντίλενμπουργκ. Ήταν ιππότης του Τάγματος του Αγ. Χούμπερτ. Απεβίωσε το 1739 από αιφνίδια αποπνικτική καταρροή στο Στράσεμπερσμπαχ (Ντήτσχελτσταλ), άτεκνος. Το Ντίλενμπουργκ μοιράστηκε μεταξύ του Γουλιέλμου-Υάκινθου πρίγκιπα του Νασσάου-Ζήγκεν και του Γουλιέλμου Δ΄ πρίγκιπα του Νασσάου-Ντητς. Επειδή ο πρώτος είχε οικονομικές δυσκολίες, πώλησε το μερίδιό του στον δεύτερο για 40.000 τάλληρα.

Οικογένεια

Νυμφεύτηκε την Ισαβέλλα-Καρλόττα, κόρη του Ερρίκου-Καζιμίρ Α΄ πρίγκιπα του Νασσάου-Ντητς· δεν απέκτησαν τέκνα. Η Ισαβέλλα-Καρλόττα ήταν θεία του Γουλιέλμου Δ΄.
65537-γωνο

Κατασκευή

Το κανονικό 65537-γωνο (που όλες οι πλευρές του είναι ιδίου μήκους και όλες οι γωνίες του είναι ίσες) έχει αρκετό ενδιαφέρον ως κατασκευάσιμο πολύγωνο, διότι μπορεί να κατασκευαστεί με κανόνα και διαβήτη. Αυτό οφείλεται στο γεγονός ότι το 65537 είναι πρώτος αριθμός Φερμά, ο οποίος είναι της μορφής 2 + 1 (στην περίπτωση αυτή n = 4). Έτσι, οι τιμές  και  είναι 32768 μοιρών αλγεβρικοί αριθμοί και όπως όλοι οι κατασκευάσιμοι αριθμοί μπορεί να γραφτούν χρησιμοποιώντας τετραγωνικές ρίζες και όχι ρίζες υψηλότερης τάξης.
Αν και από το 1801 ήταν γνωστό στον Καρλ Φρίντριχ Γκάους ότι ήταν κατασκευάσιμο το κανονικό 65537-γωνο, οι πρώτες σαφείς κατασκευές του δόθηκαν από τον Γιόχαν Γκούσταβ Χέρμες το 1894, και καθώς η κατασκευή είναι πολύ περίπλοκη, δαπάνησε 10 χρόνια για την ολοκλήρωση του 200 σελίδων χειρογράφου του.
Μια άλλη μέθοδος περιλαμβάνει τη χρήση το πολύ 1332 κύκλων Καρλάιλ (τα πρώτα στάδια αυτής της μεθόδου απεικονίζονται παρακάτω). Αυτή η μέθοδος αντιμετωπίζει πρακτικά προβλήματα, όπως ότι ένας από αυτούς τους κύκλους Καρλάιλ λύνει την τετραγωνική εξίσωση x² + x − 16384 = 0 (το 16384 ισούται με 2¹⁴).

Συμμετρία

Το κανονικό 65537-γωνο έχει συμμετρία Dih₆₅₅₃₇, τάξης 131074. Καθώς το 65537 είναι πρώτος αριθμός υπάρχει μία υποομάδα με διεδρική συμμετρία Dih₁, και δύο κυκλικές ομάδες συμμετρίας: Z₆₅₅₃₇ και Z₁.
Πυρηνική φυσική

Η διαφοροποίηση της από την Ατομική φυσική

Για ένα μεγάλο χρονικό διάστημα η Πυρηνική Φυσική ήταν ταυτόσημη με την Ατομική Φυσική, μιας και δεν είχαν εντοπιστεί τα βασικά συστατικά που αποτελούν τον πυρήνα, όπως τα γνωρίζουμε σήμερα. Η βασική παρατήρηση του Ράδερφορντ (Ernest Rutherford) κατά τη διάρκεια πειραμάτων σκέδασης ότι το σύνολο της μάζας του ατόμου ήταν συγκεντρωμένο στο κέντρο του και ότι υπήρχε θετικό φορτίο στο άτομο το οποίο προκαλούσε οπισθοσκέδαση σωματιδίων άλφα που εκτοξευόταν προς αυτό, ήταν η πρώτη ουσιαστική ένδειξη για την ύπαρξη των πρωτονίων στο κέντρο του ατόμου. Η ανακάλυψη του έτερου συστατικού του πυρήνα, του νετρονίου, έγινε μερικά χρόνια αργότερα, το 1932, από τον ΤσάντγουΪκ (James Chadwick).

Στην αστροφυσική

Πέρα από τη μελέτη της πυρηνικής δομής, η Πυρηνική φυσική αποτελεί κύριο αρωγό της Αστροφυσικής για τη μελέτη φαινομένων που σχετίζονται με τα αστέρια, κυρίως φαινομένων που αφορούν στην παραγωγή ενέργειας και ακτινοβολίας των άστρων, αλλά και την ύπαρξη των γνωστών ισοτόπων που απαντώνται στη φύση. Το πεδίο που προέκυψε από το συνδυασμό της Πυρηνικής Φυσικής και της Αστροφυσικής είναι σήμερα γνωστό ως Πυρηνική Αστροφυσική.
Τα στοιχεία του Περιοδικού Πίνακα πέρα από το ουράνιο, έχουν ανακαλυφθεί με τεχνητό τρόπο σε πυρηνικά εργαστήρια. Το βαρύτερο γνωστό στοιχείο σήμερα έχει Ατομικό Αριθμό ίσο με 113.
Σήμερα κύριο αντικείμενο μελέτης της Πυρηνικής Φυσικής αποτελούν τα φαινόμενα όχι μόνο αυτά που εξελίσσονται στον πυρήνα των ατόμων αλλά και εκείνα που μπορούν να εξελιχθούν κάτω από ειδικές συνθήκες. Και τέτοια φαινόμενα είναι οι αλλαγές των πυρήνων που οφείλονται στις πυρηνικές αντιδράσεις.
Woolworths

Στην Κύπρο

Λειτούργησε με την επωνυμία F. W. Woolworth & Co (Cyprus) Ltd από το 1950 ως το 2003. Μέχρι το 1985 μόνο ένα κατάστημα λειτουργούσε στην Λευκωσία. Μετά την πώληση στην Shacolas Group ο Nicolas Shacolas άνοιξε και άλλα υποκαταστήματα. Το 2003 μετονομάστηκαν όλα σε Debenhams.

Στο Ηνωμένο Βασίλειο

Η Woolworths Group PLC είναι αλυσίδα 807 καταστημάτων σε όλο το Ηνωμένο Βασίλειο ενώ υπάρχουν καταστήματα και στην Αυστραλία. H αλυσίδα ιδρύθηκε το 1909 και έγινε ανεξάρτητη από την Αμερικάνικη μητρική εταιρία το 1982. Η εταιρεία απασχολεί 27,000 άτομα που λογικά θα μείνουν άνεργα γιατί αν μέχρι τις 5 Ιανουαρίου δεν βρεθεί αγοραστής, η αλυσίδα θα κλείσει.

Στην Γερμανία

H αλυσίδα Woolworth GmbH ιδρύθηκε το 1927 και έγινε ανεξάρτητη από την Αμερικάνικη μητρική εταιρία το 1998. Διαθέτει 340 καταστήματα με έκταση από 400 έως 4000 τετραγωνικά μέτρα, με περισσότερους από 16.000 υπαλλήλους. Το 2010 αναδιοργανώθηκε και μετέπειτα πουλήθηκε στην HH Holding της Tengelmann.
Σαραντάπορο Λάρισας

Ιστορία

Η στρατηγική σημασία των Στενών του Σαραντάπορου είχε επισημανθεί από την αρχαιότητα. Tα στενά αυτά πέρασε ο Ξέρξης το 480 π.Χ. όταν κατέρχονταν προς την αρχαία Αθήνα.

Την περίοδο της τουρκοκρατίας έφερε το όνομα Γλίκοβο. Απελευθερώθηκε από τον τουρκικό ζυγό στις 9 Οκτωβρίου του 1912 κατά τη διάρκεια του Α' Βαλκανικού Πολέμου, στη περιοχή του οποίου, παρά τον ομώνυμο χείμαρρο, η ελληνική στρατιά υπό την αρχιστρατηγία του Διαδόχου Κωνσταντίνου έδωσε την ομώνυμη σπουδαία Μάχη του Σαραντάπορου, κατά την οποία, υπό την άτακτη φυγή του τουρκικού στρατού, (Στρατιάς νοτίου Μακεδονίας), περιήλθαν στους Έλληνες, ως λάφυρα, 22 τουρκικά πυροβόλα και πληθώρα πυρομαχικών. Σήμερα στον ίδιο χώρο λειτουργεί το Μουσείο της Μάχης του Σαρανταπόρου που βρίσκεται επί της αμαξιτής οδού Λάρισας - Κοζάνης, απέναντι από το τουρκικό Χάνι του Χατζηγώγου.

Στο Β' Παγκόσμιο Πόλεμο,και ειδικότερα κατά τη γερμανική κατοχή οι Γερμανοί εισβάλλοντας στο Σαραντάπορο κατέστρεψαν εκ του συνόλου των 145 οικιών, ολοσχερώς τις 137 και μερικώς τις 7.
Σημειώνεται ότι στα όρια του χωριού βρίσκεται αρχαιολογικός χώρος προκλασικής εποχής, ο οποίος είναι επισκέψιμος για το κοινό.
Σωτήριος Σωτηρόπουλος

Βιογραφικά στοιχεία

Σπούδασε νομική πολιτεύτηκε και εκλέχθηκε πληρεξούσιος Τριφυλίας στην Εθνοσυνέλευση του 1863. Το 1864 διορίστηκε για πρώτη φορά υπουργός Οικονομικών. Διορίστηκε στην ίδια θέση στις κυβερνήσεις του 1865, του 1870, του 1876, του 1877 και του 1880. Τρία χρόνια αργότερα, σχημάτισε την κυβέρνηση του 1893 αλλά ανατράπηκε λίγους μήνες αργότερα επειδή η Βουλή απέσυρε την ψήφο εμπιστοσύνης της. Ο λόγος ήταν η σύναψη εξωτερικού δανείου με Άγγλο τραπεζίτη και δυσβάστακτους όρους σε μια ανέλπιστη προσπάθεια να αποφύγει η Ελλάδα την χρεοκοπία.
Ο Σωτηρόπουλος είχε απαχθεί από τον Λήσταρχο Λαφαζάνη στα Φιλιατρά Μεσσηνίας και απελευθερώθηκε ύστερα από καταβολή λύτρων. Ύστερα από αυτή την εμπειρία έγραψε το βιβλίο, «Τριάκοντα μιας ημερών αιχμαλωσίας μου».
Πέθανε στην Αθήνα από συγκοπή καρδιάς, ενώ κοιμόταν, το Μάιο του 1898.
Μπαντγκίς (περιοχή)

Το Μπαντγκίς ή Μπαντγκισάτ είναι μία από τις 34 διοικητικές περιφέρειες (νομούς) του Αφγανιστάν.
Βρίσκεται στο βορειοδυτικό τμήμα της Χώρας, στα σύνορα με το Τουρκμενιστάν. Κατοικείται κυρίως από Τατζίκους αγρότες και χειροτέχνες. Το όνομα Μπατγκίς, ή Μπαντκισάτ, ή ακόμη και Μπατγκιστάν σημαίνει στα περσικά «Χώρα των ανέμων». Καταλαμβάνει έκτασή περίπου 20.500 τ.χλμ, και ο πληθυσμός της, κατ΄ εκτίμηση, το 1980 αριθμούσε περί τους 250.000 κατοίκους ενώ το 2006 ξεπέρασε τους 420.000 κατοίκους. Περιλαμβάνει σήμερα 7 επαρχίες μετά το χωρισμό μιας παλαιότερης. Επικρατούσα γλώσσα στη περιοχή είναι η περσική νταρνί.
Πρωτεύουσα του νομού είναι η Καλ-έχγιε-Νόου, ή Καλ εχ-γιε Νόου ή Καλά-ι-Νάου, ανάλογα των γλωσσικών ιδιωμάτων.
Στη περιοχή αυτή κατοικούν κυρίως Τατζίκοι, Τουρκμένοι ή Τουρκμάνοι και Πέρσες. Και αυτή η περιοχή υπήρξε προβληματική από τη δράση των Ταλιμπάν ή Ταλεμπάν (Σουνίτες Ισλαμιστές =«μαθητές του Αλλάχ»)

Επαρχίες

Οι 7 υπαγόμενες επαρχίες στο νομό Μπαντγκίς, κατ΄ αλφαβητική σειρά, είναι: η Αμπ Καμαρί, η Γκόρμαχ, η Καντίς, η Κάλα-ι-Νάου, όπου και η πρωτεύουσα του νομού, η Μουγκράμπ, η Μουκούρ και η Τζαβάντ.
Βούτσια Λούκα (Στάρι Γκραντ)

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!